Проф. Радка Аргирова: Грипът почти изчезна, топлото време може да убие и коронавируса - Сливенски новини
Проф. Радка Аргирова: Грипът почти изчезна, топлото време може да убие и коронавируса
Бързо можем да възстановим производството на препарат против малария – хлорохинов фосфат, за който има сведения, че дава добри резултати в борбата с коронавируса.
Това заяви в ефира на Нова телевизия проф. Радка Аргирова, вирусолог.
Трябва да се опита да се възстанови производството му, защото имаме доклад от китайските колеги, в който се казва, че от 4 до 6 дни след приемането на хлорохинов фосфат се намалява значително количеството на вируса, посочи професорът.
„Трябва да може да се приложи и да се измери ефектът. Това е по-важно и от маските и костюмите, защото това е начин на лечение. Ако се внесе – може да се произведе, имаме фармацевтични заводи у нас“, добави проф. Аргирова, цитирана от Епицентър.бг.
„Виждам, че сред колегите се появява паника и страх. Искам да им напомня, а те го знаят, че паниката е втори вирус. Два вируса заедно – няма да понесем. Не е основана паниката, защото има предпазни облекла. Ако се взема проба – се слагат „щит“ и всичко необходимо“, посочи тя.
Тя заяви, че ситуацията много прилича при тази със СПИН. „Стига се дотам, че действията могат да са неадекватни“, подчерта вирусологът.
По думите ѝ това е един китайски грип. „Темпът на увеличение е съвсем очакван в момента и вървим по една крива, за да стигнем на едно плато и там е върхът. Върхът ще го достигнем и ще разберем, че е той, когато на следващия ден броят на болните започне да намалява“, категорична е Аргирова.
„Мисля, че броят на смъртност в Италия не е реален, защото не е ясно колко са изследвани. Може да са минимум три пъти повече“, каза тя. По думите ѝ ще има преизчисление на смъртността на базата на заболелите.